《镇海楼次亦云韵》
清代·方正澍

危阑独倚动愁颜，突兀高楼霄汉间。急水与天争入海，乱云随汉共沈山。

未知婚嫁何时毕，安得帆樯自此还。烟树怜人频望远，一丛东北隐乡关。

作者简介：名或作正添。清安徽歙县人，字子云。国子生。寓居金陵，工诗，尝与袁枚争长诗坛。毕沅选《吴会英才集》，以其为第一。有《伴香阁诗》。